Hou nuus dop vir groot nuus oor MarsNASA se Curiosity neem ‘n selfie op die toneel waar hy in ‘n klip genaamd “Buckskin” geboor het op Mount Sharp. Foto: NASA Wetenskaplikes wat die Curiosity-tuig op Mars beheer, het die boustene van lewe in monsters gevind wat op Mars geneem is. Organiese stof is in verskeie voorbeelde wat die wetenskaplikes ondersoek het aangetref. “Bly ingeskakel vir nuus,” aldus Ashwin Vasavada, geofisikus by JPL. Curiosity ondersoek nou die laer dele van Mount Sharp. Onder die jongste ontdekkings is die gekonsentreerde voorkoms van silika, in ’n neerslagvorm wat op aarde gewoonlik met water geassosieer word. Silika kom gewoonlik in die vorm van kwarts voor. Van die silika het in die mineraal Tridimite voorgekom wat baie skaars op aarde is. Dit is nog nie voorheen op Mars waargeneem nie. Bron: Christian Science Monitor en Astronomy Magazine